Til samanburðar sögðust 68 prósent Breta eiga snjallsíma , 52 prósent Bandaríkjanna og 64 prósent Rússa í lok árs 2013 . Í skýrslunni kemur fram að frá árinu 2012 hefur notkunin fimmfaldast . Allt í einu var mögulegt að hlaða niður tónlist , horfa á kvikmyndir eða þætti í símanum sínum . Færsla Íslendinga inn í hinn hraða heim 4G átti sér stað í fyrra . Ugglaust hefur innleiðing rafrænna skilríkja , sem tengjast 4G - netinu og þurfti meðal annars til að samþykkja skuldaleiðréttingu ríkisstjórnarinnar , haft umtalsvert um það að segja hversu hratt 4G - símakortaeign hefur vaxið á síðasta ári . Viðskiptavinir fyrirtækisins notuðu tæplega 75 prósent alls gagnamagns sem notað var á Íslandi í fyrra . Það má því segja að Nova hafi veðjað á réttan hest þegar fyrirtækið ákvað að höfða til yngstu notendanna á árdögum starfsemi fyrirtækisins með því að gefa frí símtöl og SMS skilaboð innan kerfis . Viðskiptavinum Nova hefur fjölgað mjög hratt síðustu ár , eða um 24 þúsund síðan í lok árs 2012 . Á sama tíma hefur Síminn haldið nánast sama fjölda viðskiptavina sem hann hafði þá . Athygli vekur hins vegar hversu stór hluti viðskiptavina Nova eru með fyrirframgreidd símakort , eða alls 90 þúsund . Vodafone hefur upplifað nokkrar sveiflur síðustu ár . Í lok árs 2012 voru viðskiptavinir fyrirtækisins í farsímaþjónustu um 115 þúsund talsins en fækkaði um sjö þúsund á árinu 2013 . SMS að detta úr tísku Sú var tíðin að SMS skilaboðasendingar voru einn helsti samskiptamáti Íslendinga . Sú tíð er liðin og í skýrslunni kemur fram að sendingu slíkra skilaboða heldur áfram að fækka . Stöðnun á internetmarkaði Það virðist nánast ekkert hafa hreyfst að neinu viti á íslenskum internetmarkaði á síðasta ári . Þótt bæst hafi við kúnna hóp þess þá er markaðshlutdeild 365 enn sem komið er einungis um 13 prósent . Viðskiptavinirnir voru samtals 15.500 um síðustu áramót , sem er um tvö þúsund fleiri en 365 og Tal voru samanlagt með í lok árs 2013 . Til einföldunar má segja að 365 hafi tekist að ná til sín mestum hluta af þeirri aukningu sem varð á tengingum milli ára , þeim fjölgaði um 2.200 , en ekki tekist að höggva skarð í markaðshlutdeild stóru fyrirtækjanna á markaði , Símans og Vodafone . Samhliða hefur fjárfesting í fjarskiptastarfsemi aukist umtalsvert . Árið 2012 eyddu fyrirtækin á markaðnum 5,9 milljörðum króna í fjárfestingar en í fyrra var sú upphæð 7,9 milljarða króna . Það er hins vegar lýsandi fyrir stöðu hins hefðbundna talsíma að fjarskiptafyrirtækin eyddu einungis 78 milljónum króna í að uppfæra hans kerfi á síðasta ári , eða tæplega einu prósenti af heildarfjárfestingu sinni . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .